open-index/open-wikipedia-markdown huggingface dataset:
Beatles-Platz

**Beatles-Platz** er en plass i bydelen St. Pauli i Hamburg, Tyskland. Den ligger langs Reeperbahn ved inngangen til gata Große Freiheit. Plassen er sirkelformet med en diameter på 29 meter med svart dekke som kan minne om en vinylplate. Rundt plassen er det silhuett-skulpturer av fem Beatles-medlemmer (inkludert Stuart Sutcliffe).

Beatles internasjonale karriere startet på mange måter i Hamburg, og plassen skal minne om betydningen byen og stedet har hatt for gruppas historie. Plassen ble tegnet av arkitektene Dohse & Stitch som vant anbudskonkurransen foran en rekke andre konkurrenter. Prosjektkostnadene beløp seg til over 500.000 euro, og ble finansiert i form av private donasjoner, sponsorer og bidrag fra Hamburg by.

Initiativtaker til prosjektet var radiostasjonen Oldie 95.

Byggearbeidene begynte etter at Hamburgs ordfører, Ole von Beust, og kulturbyråd Karin von Welck ga Senatet godkjenning til å implementere konseptet. Ifølge den opprinnelige planen skulle byggingen begynne i slutten av 2005/begynnelsen av 2006 og stå ferdig i mai 2006 - i tide til verdensmesterskapet i fotball. Det opprinnelige kostnadsoverslaget lød på 100 000 euro.

Den 29. mai 2008 kl 13:00 ble det første, symbolske spadestikket gjort i en seremoni med deltakelse av initiativtakerne Stephan Heller (Oldie 95), Uriz von Oertzen (Hi-Life Entertainment), Frank Otto, Karin von Welck (kulturbyråd) Markus Schreiber (bydelsleder i Hamburg-Mitte) og Jörn Walter (byggeleder).

Byggearbeidene varte i ca tre måneder. Åpningsseremonien, den 11. september 2008, ble ledet av Hamburgs første-ordfører. Beatles-minnesmerket består av metallstatuer av band-medlemmene og sangtitlene til gruppas mest kjente sanger. Inngraveringen hadde opprinnelig noen stavefeil som Drive **me** car, Sgt. **Peppers** Lonely Hearts Club Band and Can't Buy **Melove**. Disse ble ikke rettet før åpningen, men plakettene er senere skiftet ut.

Fra 2009 til 2012 ble Beatles-museet *Beatles Beatlemania Hamburg* åpnet i umiddelbar nærhet til plassen.

## Referanser


## Eksterne lenker
* www.beatles-platz.tv
* Bilder fra Beatles-Platz
Adam Eriksen

**Adam Eriksen** (1853–1932) var en norsk regissør och manusforfatter. I 1912 regisserte og skrev han manus til filmen *[[Anny – en gatepiges roman]]*, som også ble hans eneste film.

Eriksen drev en periode kinoen *Cordial* i Kristiania. Han var bror av prest og stortingsrepresentant for Arbeiderpartiet, Alfred Eriksen, og farbroren til filmanmelder, manusforfatter, produsent og regissør Solvejg Eriksen.

## Filmografi
*1912: *[[Anny – en gatepiges roman]]*

## Referanser
Ren Mat

**Ren Mat** er et mat- og livsstilsmagasin, nettsted og podcast som utgis av den ideelle organisasjonen Økologisk Norge. Papirmagasinet gis ut fire ganger i året, og utkom i sin nåværende form første gang i 2012. Det distribueres medlemmer av Økologisk Norge, per abonnement, og fra 2019 også i løssalg.

Ren Mat omtaler økologisk mat og landbruk  generelt, men også som et helse- og ernæringsmessig fenomen. Det beskriver hvilke økologiske produkter som finnes på markedet, hvordan de fremstilles og hvordan de konkret kan anvendes, gjennom utvikling av oppskrifter og menyer. Ren Mat omtaler også forskning og aktuelle samfunnsspørsmål innenfor økologisk mat og landbruk spesielt, men også innenfor bærekraft, miljø og klima.

Bladets stab holder til i Oslo og består (2021) av en redaktør, en journalist og en administrasjonsrådgiver. Redaktør siden 2018 er Kjersti Skar Staarvik.

Magasinet er medlem av Fagpressen. Ren Mats daværende redaktør Marte Ulltveit-Moe og frilanser Tarjei Leer-Salvesen mottok i 2008 Fagpressens journalistpris for artikkelen "Hotellkongen holder ikke ord". 

### Bakgrunn
Ren Mat ble startet i 2003 av Jordvett-redaksjonen i Bergen. Jordvett var den norske øko-avisa som ble utgitt av organisasjonen Oikos (som senere skiftet navn til Økologisk Norge). Jordvett het tidligere Jordsøkjarsambandet, og før det "Alternativt Jordbruk". 

## Redaktører

2003 - 2004: Henrik A Berg

2004 - 2010: Marte Rostvåg Ulltveit-Moe

2011: Marit Grinaker Wright

2012 - 2018: Wanda Widerøe

2018 - Kjersti Skar Staarvik

## Referanser


## Eksterne lenker
* 
* Oikos nettsider
Mapudungun

**Mapudungun** eller mapuche er det tradisjonelle språket til mapuchefolket i Chile og Argentina. Det er et isolert språk, eller utgjør en egen språkfamilie sammen med huilliche. 

## Navn
Navnet *mapundungun* er satt sammen av mapu, 'jord' og dungun, 'språk', slik at hele navnet betyr 'jordas språk'. Andre hjemnavn på språket er *mapuchedungun* («mapuchefolkets språk») og chedungun («folkets språk»). Navn gitt av andre grupper er mellom annet *araucano* og *chilidungu* («Chiles språk»).

## Opprinnelse
Det finnes ulike spekulasjoner om opprinnelsen til mapundungun, og det er gjort forsøk på å koble det til ulike sør- og sentralamerikanske språkfamilier. I dag har språket flere lånord fra chilensk spansk og quechua. Chilensk spansk har også lånt ord från mapudungun.

## Referanser


## Eksterne lenker
* ''Ethnologue, Languages of the World'' (16. utgave, 2009): Mapudungun
Bernt Lindtjørn

**Bernt Lindtjørn** (født 1949) er en norsk lege. Han er professor i medisin og spesialist i generell kirurgi. Han arbeider også innenfor internasjonal helse.

Lindtjørn er utdannet lege ved Universitetet i Würzburg og Universitetet i Oslo og ble 1992 dr.med. ved Universitetet i Bergen. I 1998 ble han professor i medisin ved Universitetet i Bergen. Siden 1996 har han  vært overlege ved Bryst og endokrin-kirurgisk avdeling ved Haukeland universitetssykehus. Siden 2019 har han også vært Professor II (Adjunct professor) ved Hawassa University i Etiopia. 

Lindtjørn har i perioden 1978 - 2015 arbeidet 16 år ved sykehusene i Irgalem, Gidole og Arba Minch i Etiopia, og har vært misjonær (misjonslege) og kirurg for Norsk Luthersk Misjonssamband. Dette arbeidet omfattet primærhelsetjeneste og generelt sykehusarbeid. I perioden 1984 - 1986 ledet han «Church Drought Action Africa/Ethiopia» sitt nødhjelpsarbeid under den store hungersnøden i sør Etiopia. I 1992 ledet han det første forsøket med å implementere DOTS-strategien (Directly observed treatment, short-course) for bedre tuberkulosekontroll i Sidama i sør Etiopia.  Lindtjørn disputerte i 1992 på en avhandling om hungersnød i Etiopia.

Han har vært direktør ved Senter for internasjonal helse, og i 2005 var han direktør for European and Developing Countries Clinical Trials Partnership. 

Hans forskning har vært om global helse: om å bedre kontrollen av tuberkulose, om forekomst av kreft, om kirurgiske problemstillinger i sør Etiopia, malaria, ernæring, barne- og mødrehelse, og om klima og underernæring.    

Siden 2008 arbeidet han med en modellarbeid for å bedre fødselsomsorgen i Etiopia.    

Han har publisert ca. 250 vitenskapelige publikasjoner og veiledet over 40 PhD ; de fleste fra Etiopia.    

En vesentlig del av Lindtjørns engasjement i Etiopia har vært å styrke etiopiske universiteter, spesielt ved universitetene i Addis Ababa, Hawassa, Dilla, Wolaita Sodo og Arba Minch. Siden 2013 har han koordinert etableringen av et PhD program i helse ved Hawassa University. Siden 2020 vært professor ved universitetene i Hawassa og Arba Minch i Etiopia for å bygge opp doktorgradsprogrammer.  

## Referanser


## Eksterne lenker
*
Chrysobothris

***Chrysobothris*** er en artsrik slekt av biller som hører til familien praktbiller (Buprestidae).

## Utseende
Middelsstore, ovale, hvelvede, stort sett metallisk fargede praktbiller. Fasettøynene er store og ovale. Dekkvingene har to eller tre mer eller mindre tydelige, opphøyde lengdelister og ofte lyse flekker. På bakkroppen har ryggleddene skarpt tilbaketrukne bakhjørner, slik at bakkroppens kant blir sagtakket.

## Levevis
Som hos de fleste andre praktbiller utvikler larvene seg i død ved.

## Systematisk inndeling / norske arter

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien **[[Chrysobothrinae]]** Laporte de Castelnau & Gory, 1837 (eventuelt Buprestinae)
****** Stammen Chrysobothrini Laporte de Castelnau & Gory, 1837
******* Slekten *Chrysobothris* Eschcsholtz, 1829 - ca. 770 arter
******** Underslekten *Chrysobothris* (i snever forstand) - i Europa:
******** Granpraktbille, *[[Chrysobothris (Chrysobothris) chrysostigma]]* (Linnaeus, 1758) - finnes i Norge
******** Eikepraktbille, *[[Chrysobothris (Chrysobothris) affinis]]* (Fabricius, 1794) - finnes i Norge
******** *[[Chrysobothris (Chrysobothris) chalcophana]]* (Klug, 1829)
******** *[[Chrysobothris (Chrysobothris) cypria]]* Magnani, 1993
******** *[[Chrysobothris (Chrysobothris) dorsata]]* (Fabricius, 1787)
******** *[[Chrysobothris (Chrysobothris) grancanariae]]* Niehuis & Gottwald, 1999
******** *[[Chrysobothris (Chrysobothris) igniventris]]* Reitter, 1895
******** *[[Chrysobothris (Chrysobothris) leonhardi]]* Obenberger, 1916
******** *[[Chrysobothris (Chrysobothris) solieri]]* Laporte & Gory, 1839

## Referanser


## Kilder

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Artsdatabanken – Buprestidae Besøkt 24. august 2015.
## Eksterne lenker
* 
* 
* bugguide.net - bildegalleri over nordamerikanske arter
* Bildegalleri over russiske arter
Hege Valås

**Hege Valås** (født 1967) er 2. nestleder i Utdanningsforbundet, en fagforening for lærerprofesjonen. Hun ble valgt i november 2015, og tiltrådte i januar 2016.

Valås har erfaring blant annet som lokallagsleder i Trondheim, nestleder i Utdanningsforbundet Sør-Trøndelag, sentralstyremedlem i Utdanningsforbundet sentralt, og medlem av arbeidsutvalget. Hun har også sittet i forhandlingsutvalget til Unio kommune. 

Valås har bakgrunn som pedagogisk leder i barnehage.

## Referanser
Thabiso Sekgopi

**Thabiso Sekgopi** (født 2. februar 1998) er en botswansk friidrettsutøver som konkurrerer i sprintløp. Han har sølv på 4 x 100 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Sekgopi deltok ved junior-VM i friidrett 2014, der Botswana ble slått ut i innledningsheatet på 4 x 100 meter. De løp her på 40,53 sekunder. 

;2015
Ved Juniorafrikamesterskapet i friidrett 2015 i mars fikk Botswana sølv på 4 x 100 meter stafett, der Sekgopi løp sammen med Leungo Scotch, Karabo Mothibi og Vincent Basima. Ved ungdomsafrikamesterskapet i friidrett 2015 fikk han sølv på 200 meter, der han løp på 21,43, og Botswana fikk også sølv på medleystafetten. Han deltok ved ungdoms-VM i friidrett 2015, men ble slått ut i kvalifiseringsheaet på 200 meter, der han løp på 22,11.

Ved det botswanske mesterskapet i friidrett var han med og vant bronse på 4 x 100 meter. 

Han deltok også ved ungdomssamveldelekene 2015 i Apia i Samoa, der Botswana vant 4 x 100 meter stafett, foran Australia og Nigeria. 

## Referanser


## Eksterne lenker
*
Leungo Scotch

**Leungo Scotch** (født 1996) er en botswansk friidrettsutøver som konkurrerer i sprintløp. Han har gull på 4 x 400 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Sekgopi deltok ved junior-VM i friidrett 2014, der Botswana ble slått ut i innledningsheatet på 4 x 100 meter. De løp her på 40,53 sekunder. Han deltok også på 4 x 400 meter, der Botswana ble diskvalifisert for å trå innenfor sin bane. Individuelt deltok han på 400 meter, og løp på 47,81 i innledningsheatet, som ikke holdt til en plass i semifinalen. Han deltok ved African Union Region 5 Under 20 Games i desember, der han kom på 2.-plass på 400 meter, bak Karabo Sibanda. 

;2015
Ved Juniorafrikamesterskapet i friidrett 2015 i mars vant Botswana 4 x 400 meter, der Scotch løp sammen med Karabo Sibanda, Unod Keetile og Vincent Basima. I tillegg fikk Botswana sølv på 4 x 100 meter stafett, der Scotch løp sammen med Thabiso Sekgopi, Karabo Mothibi og Vincent Basima. Han deltok også på 400 meter, men ble diskvalifisert. 

## Referanser


## Eksterne lenker
*
Roar Sigmond Ræstad

**Roar Sigmond Ræstad** (født 28. desember 1968 i Midsund i Møre og Romsdal) er en norsk forfatter. Gift med filmskaper Solveig Sigmond Ræstad

Han jobber som lektor på Strinda videregående skole og underviser i historie og engelsk. Han er cand.philol. med hovedfag i historie fra NTNU i Trondheim.

Han debuterte som krimforfatter i 2014 med boka *Sovende hunder*.

*Sovende hunder* er den første boken i serien om politibetjent Gabriel Navarseth der handlingen utspiller seg i Trondheim under den andre verdenskrig. For denne ble han av Kongsberg Krimfestival nominert til Maurtis Hansen-prisen Nytt blod i 2015.

*Elven* er den andre boken i serien om politibetjent Gabriel Naverseth. Handlingen er lagt til Trondheim, høsten 1942.

*Ravnens time* er den tredje boken i kvartetten om Gabriel Navarseth. Handlingen foregår i Trondheim og omegn i juli 1943.

Roar Ræstad er tilknyttet forlaget Vigmostad & Bjørke.

## Bibliografi
* *Sovende hunder ,* 2014 (Vigmostad & Bjørke) ISBN 9788241909535
* *Elven,* 2016  (Vigmostad & Bjørke) ISBN 978-82-419-1123-1
* *Ravnens time,* 2018 (Vigmostad & Bjørke) ISBN 978-82-419-1360-0

## Referanser


## Kilder
*Presentasjon av Roar Sigmond Ræstad i Forfatterkatalogen på Forfattersentrums nettsider

## Eksterne lenker
* Hjemmeside
Chukwudi Olisakwe

**Chukwudi Olisakwe** (født 1998) er en nigeriansk friidrettsutøver som konkurrerer i sprintløp. Han har gull på 4 x 100 meter stafett fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Olisakwe ble nigeriansk juniormester på både 100 meter og 200 meter i februar 2014, der han løp på hhv. 11,14 sekunder (-2,4 m/s) og 22,39 (-5,9 m/s). Laget hans, Delta State, kom i tillegg på 3.-plass på medleystafetten. Han løp 200 meter på 22,27 ved et stevne i mars 2014. Han deltok på 100 meter ved det nigerianske mesterskapet i friidrett 2014, der han løp på 10,70 og gikk ikke videre til semifinalene.

;2015
Ved Juniorafrikamesterskapet i friidrett 2015 vant Nigeria gull på 4 x 100 meter stafett, der Olisakwe løp sammen med Victor Peka, Thankgod Igube og Divine Oduduru. Senere i mars deltok han i *Top Sprinter Auditions*-stevnet på Nnamdi Azikiwe Stadium i Enugu vant han 100 meter på 10,3 sekunder, og kom på 3.-plass på 200 meter med 21,1 sekunder. Han deltok også på Team Enugus lag som vant 4 x 100 meter stafett. 

Han deltok ved den nasjonale AFN Golden league i Akure i juli, der han kom på 3.-plass på 100 meter med 10,60 sekunder. Han deltok ved det nigerianske mesterskapet i friidrett, der han satte personlig rekord på 100 meter med 10,52 i innledningsheatet. I semifinalen løp han på 10,53, og nådde ikke finalen. Ved *Top Sprinter Auditions*-stevnet i Surulere i september vant han 100 meter, og kom på 2.-plass på 200 meter.

## Referanser


## Eksterne lenker
* 
*  Profil hos All-Athletics
Christina Hagen Nielsen

**Christina Hagen Nielsen** (født 2. august 1980) er en dansk forfatter, utdannet fra den danske Forfatterskolen i 2006 der hun studerte sammen med blant andre Martin Snoer Raaschou, Karin Toft, Ea Jeppesen og Lars Bo Nørgaard. Hun har bidratt med tekster til forskjellige tidsskrifter og til Forfatterskolens avgangsantologi i 2006. Hun har vært oppleser ved tallrike offentlige arrangementer, blant annet CPH.LITT., København Læser, KUP, Piratoplæsning, Det Poetiske Bureau, Louisiana, Vild Med Ord. Tekstene hennes er gjerne tabukonfronterende og innholdsmessig sosialanalyserende (de tar ofte utgangspunkt i en virkelighetsoppfatning formidlet gjennom massemediene) og de er språklig avanserte, sjangereksperimenterende, humoristiske og viltvoksende i formen.

Christina Hagen debuterte i 2008 på danske Gyldendal forlag med novellesamlingen *Sexdronning*. I 2010 utkom *71 breve til M* – en brevroman basert på korrespondanse med innsatte i danske fengsler. Diktsamlingen *White Girl* (2012) er en fiksjonalisering av postkort skrevet av danske, hvite turister. I teatersesongen 2013-2014 kunne «White Girl», dramatisert av Rune David Grue, ses på Det Kongelige Teater i København.

Hun har mottatt et treårig arbeidsstipend fra Statens Kunstfond og Albertineprisen 2012.

## Utgivelser
* *Forfatterskolens Afgangsantologi 2006* ISBN 8791407214
* *Sexdronning*, Gyldendal, 2008 (Noveller)
* *71 breve til M*, Gyldendal, 2010 (Brevroman)
* *White Girl*, Gyldendal, 2012 (Dikt)
* *Boyfrind*, Basilisk, 2014 (dikt)

## Referanser


## Eksterne lenker
* www.christinahagen.com Offisiell hjemmeside
* Politikens anmeldelse av ''Sexdronning''
* Informations anmeldelse av ''Sexdronning''
* Intervju i Kristeligt Dagblad
* Fyens Stiftstidendes anmeldelse av ''Sexdronning'' 
* Informations anmeldelse av ''White Girl''
Gibraltars universitet

**Gibraltars universitet** åpnet i september 2015. Det er det første universitet i Gibraltar, og hadde en kostnad på rundt 10 millioner pund. Det formelt etablert i juli 2015, og dets formann er Jose Julio Pisharello.

Universitetet er modellert etter Universitetet på Seychelles (UniSey). I 2014 annonserte sistnevnte et partnerskap for samarbeid og utveksling av studenter med Gibraltars universitet. Gibraltars universitet var vert for det 19. Calpe-konferansen i september 2015 med fokus på neandertalere.

## Fakulteter
Universitet, beliggende på Europa Point, sørspissen av Gibraltar, ble formelt åpnet mandag 21. september 2015, og begynte undervisningen den 28. september 2015.

Universitetet har fire fakulteter:
* Forretning og internasjonal handel, en del av Universitetet i Londons internasjonale programmer
* Helsestudier og idrettsvitenskap, i samarbeid med Kingston University i London og St George's Hospital Medical School (del av Universitetet i London)
* Naturvitenskap og middelhavstudier, inkludert Gibraltar
* Turisme og reiseliv, et samarbeide med Gibraltars turistkontor og Oxford Brookes University.

I løpet av sitt første år vil universitetet bare tilby deltidsstudier, men med fulltidsstudenter fra september 2016.

I mars 2016 rapporterte universitetet at det hadde innrullert 230 studenter, 40 prosent over det antallet som ble prosjektert da universitetet åpnet seks måneder tidlgiere.

## Referanser


## Eksterne lenker
*
NACAC-mesterskapet i motbakkeløp 2006

**NACAC-mesterskapet i motbakkeløp 2006** (*3rd NACAC Mountain Running Championship*) ble arrangert 25. juni 2006, i Ajicic i Mexico. Arrangør var North American, Central American and Caribbean Athletic Association (NACAC), som er et av IAAFs seks kontinentalfobund. 

## Resultater, herrer




## Resultater, kvinner



 

## Referanser


## Eksterne lenker
* WMRA - 3rd NACAC Mountain Running Championships 25th June 2006 -  Ajicic-Jalisco - MEXICO  (resultater)
Menschen am Sonntag

***Menschen am Sonntag*** er et tysk stumfilm fra 1930 regissert av Curt og Robert Siodmak fra dreiebok av Billy Wilder. Filmen omhandler det daglige livet til en gruppe unge mennesker en sommerdag i mellomkrigstidens Berlin.

Filmen anses i dag for å ha vært svært innflytelsesrik, ikke bare i Tyskland, men også Hollywood. I tillegg til de to brødrene Siodmak og Wilder bidro flere andre personer som skulle bli viktige skikkelser innen filmen, både i hjemlandet og internasjonalt, som Edgar G. Ulmer (produsent), Fred Zinnemann (filmfotograf) og Eugen Schüfftan, (utvikler av spesialeffekter)

## Handling
Historien begynner ved Zoologischer Garten stasjon en lørdag morgen, og følger fem sentrale karakterer over en helg. Wolfgang, en kjekk ung mann, legger merke til en attraktiv ung kvinne, ser ut til å vente på en person som ikke har dukket opp. Han tar henne med for å spise iskrem, og inviterer henne til en piknik dagen etter. Erwin arbeider som drosje-sjåfør. Han får en telefon fra kjæresten Annie, som planlegger at de skal på kino den kvelden.

Når han kommer hjem fra jobb den kvelden krangler de kontinuerlig, mens de forbereder seg på å gå på kino. Neste morgen reiser Erwin og Wolfgang sammen på et tog til Nikolassee, akkompagnert av Christl og venninnen hennes Brigitte. Annie blir hjemme, og sover hele dagen. De fire turistene går på piknik, svømmer i sjøen og spiller plater på en bærbar grammofon. Wolfgang flørter med Brigitte, til Christls irritasjon.

## Skuespillere
* Erwin Splettstößer
* Brigitte Borchert
* Wolfgang von Waltershausen
* Christl Ehlers
* Annie Schreyer
* Kurt Gerron
* Valeska Gert
* Heinrich Gretler
* Moriz Seeler
* Ernö Verebes

## Referanser


## Eksterne lenker
*
Jan Frode Andersen

**Jan Frode Andersen** (født 1972) er en norsk tennisspiller, som regnes som Norges tredje beste spiller gjennom tidene. Han spilte profesjonelt fra 1997 til 2005 og deltok for Norge ti år på rad i Davis Cup, der han hadde 30 seire og 22 tap. Han har 1 norgesmestertittel i singel fra 2005, og har kommentert tennis på NRK i en årrekke.

Andersen slo gjennom som tennisspiller uvanlig sent, fordi han først prioriterte å fullføre en bachelorgrad i økonomi og administrasjon ved University of Arizona, som han ble ferdig med i 1996. Andersen var nesten 23 år før han kom inn på ATP-rankingen, og fikk sitt gjennombrudd som 25-åring i 1997 da han klatret til 266.-plass. I 1998 klatret han videre til 146.-plass, etter å ha spilt finale i en Challenger-turnering mot Christian Ruud. Året etter nådde han sin høyeste ranking noen sinne, en 135.-plass. Han fortsatte å holde seg blant de 200 beste i verden helt fram til 2005.

Hans eneste opptreden i Grand Slam var i French Open i 2001. I denne turneringen røk Christian Ruud ut i 1. runde, og la opp umiddelbart. Da passet det bra at Andersen gikk til 2. runde, og dermed sto klar til å overta tronen som Norges beste tennisspiller. Andersen konkurrerte i over 60 land, og spilte inn nesten 3 millioner kroner i premiepenger. I ATP-sammenheng vant han 24 av 46 kamper, og de mest meritterte spillerne han slo var Nicolas Lapentti, Mariano Zabaleta og Jarkko Nieminen, som alle var rangert blant de 70 beste i verden da Andersen slo dem.

## Referanser


## Eksterne lenker
*
Sema Kaygusuz

**Sema Kaygusuz ** (født 1972) er en tyrkisk forfatter som har skrevet romaner, novellesamlinger og skuespill.

Hun er utdannet ved  Gazi Üniversitetet, Kommunikasjonsfakültetet, linje for PR og publisitet (1994).

Hun skriver i tidsskriftet *Atlas*.

## Priser
* Yaşar Nabi Nayır ungdomspris (1995),
* Gençlik Kitabevi pris (1996 2.-plass),
* Balkanika-prisen for Noémi Cingoz' franske oversettelse av Yere Düşen Dualar «En bønn faller til jorden» (2010),
* Den gylne østers under Den internasjonale filmfestivalen i San Sebastian for manuset til filmen Pandoras eske,
* Delt Cevdet Kudrets litteraturpris (2000) med regissøren Yeşim Ustaoğlu (2008).

## Verker
* Ortadan Yarısından (novelle), 1997. 
* Sandık Lekesi (novelle), 2000. (ISBN 978-975-293-169-5)
* Doyma Noktası (novelle), 2002. (ISBN 975-293-186-3)
* Esir Sözler Kuyusu (novelle), 2004. (ISBN 975-293-213-4)
* Yere Düşen Dualar (roman), 2006. (ISBN 978-975-293-437-5) oversatt til Fransk, Tysk, Svensk, og Norsk (En bønn faller til jorden )
* Yüzünde Bir Yer (roman), 2009
* Karaduygun (novelle), 2012.
* Sultan ve Şair (skuespill), 2013.
* Barbarın Kahkahası(novelle),2015.

## Referanser


## Eksterne lenker
*
NACAC-mesterskapet i motbakkeløp 2005

**NACAC-mesterskapet i motbakkeløp 2005** (*2nd NACAC Mountain Running Championship*) ble arrangert 4. juni 2005, i Vail i Colorado i USA. Arrangør var North American, Central American and Caribbean Athletic Association (NACAC), som er et av IAAFs seks kontinentalfobund. 

## Resultater, herrer



 

## Resultater, kvinner



Tsjekkiske Anna Pichrtova vant løpet, foran newzealandske Melissa Moon, men disse deltok ikke i NACAC-mesterskapet. 

## Resultater, lag
### Herrer




### Kvinner




## Referanser


## Eksterne lenker
* WMRA - 2nd NACAC Mountain Running Championships 4th June 2005 - Vail, Colorado - USA  (resultater)
Seiling under Sentralamerikanske og karibiske leker 2002

**Seiling under Sentralamerikanske og karibiske leker 2002**. Seiling var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var niende gangen som seiling var med i de sentralamerikanske og karibiske leker. Det ble konkurrert i fem klasser.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Seiling side 457
Llanito

**Llanito**, eller **yanito**, er en form for spansk som er tungt preget av ord fra engelske og andre språk, som genuesisk (italiensk), og er snakket i det britiske oversjøiske territoriet Gibraltar. Det består av en eklektisk blanding av andalusisk spansk og engelsk, markert av stor del kodeveksling og lånord fra italiensk og andre språk og dialekter fra rundt Middelhavet, blant annet hebraisk grunnet Gibraltars historiske og nåværende jødiske samfunn.

Llanito er et ord som på spansk betyr «liten slette», men det er flere teorier om ordets opphav. Gibraltere kaller seg selv for *lanitos*. Llanito er ikke hovedspråket i Gibraltar, som er engelsk og som benyttes i skolen og i offisielle sammenhenger. Selv om engelsk er det offisielle språket er de rundt  gibraltere vanligvis tospråklig og snakker spansk like flytende som engelsk. De fleste gibraltere kan føre en samtale i llanito, men det er ikke lett å klassifisere dette språket ettersom det betyr forskjellig til ulike mennesker og generasjoner, men er uansett en refleksjon av lokal kultur.

## Eksempler
Llanito: *Hombre, I'm telling you ke no puede...*
Spansk: Hombre, te digo que no puedes...
Engelsk: Man, I'm telling you (that) you can't...

Llanito: *No puedo cocé la gallina porqué la tengo frozen.*
Spansk: No puedo cocer la gallina porque la tengo congelada.
Engelsk: I can't cook the chicken because it's frozen.

Llanito: *Allé tome lanch depue de la demontrasion.*
Spansk: Ayer comí almuerzo después de la manifestación.
Engelsk: Yesterday I had lunch after the demonstration.

Llanito: *Ay un call pa ti.*
Spansk: Hay una llamada para ti.
Engelsk: There's a call for you.

Llanito: *Si, pero at the end of the day...*
Spansk: Sí, pero a fin de cuentas...
Engelsk: Yes, but at the end of the day...

Llanito: *Te llamo p'atrá anyway.*
Spansk: Te devuelvo la llamada de todas maneras.
Engelsk: I’ll call you back anyway.

Llanito: *Ke piha!*
Spansk: ¡Que suerte!
Engelsk: How lucky!

## Referanser


## Litteratur
* Cavilla, Manuel (1978): *Diccionario Yanito*, MedSUN (Mediterranean SUN Publishing Co Ltd) - Gibraltar
* Levey, David (januar 2008): *Language Change and Variation in Gibraltar*. John Benjamins Publishing, ISBN 90-272-1862-5.

## Eksterne lenker
* Llanito alphabet and pronunciation hos *Omniglot
* [http://www.panorama.gi/views.htm A weekly comical editorial in exaggerated code-switching Llanito] , satirisk kodeveksling i dagsavisen *Panorama''
Seiling under Sentralamerikanske og karibiske leker 2010

**Seiling under Sentralamerikanske og karibiske leker 2010**. Seiling var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var ellevte gangen som seiling var med i de sentralamerikanske og karibiske leker. Det ble konkurrert i åtte klasser, seks for menn og to for kvinner. Mexico ble beste nasjon med tre gullmedaljer foran Puerto Rico som også vant tre gull.
 
## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Seiling side 457
Stuping under Sentralamerikanske og karibiske leker 2014

**Stuping under Sentralamerikanske og karibiske leker 2014**. Stuping var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tjueførste gangen som stuping var med i de sentralamerikanske og karibiske leker. Det var ni øvelser, 1- og 3 meter sviktstup og 10 meter tårnstup for både menn og kvinner og 3 meter synkronstup for kvinner og menn og 10 meter tårnstup for kvinner. Mexico ble beste nasjon med sju gullmedaljer foran Colombia med to.

## Medaljer

## Eksterne lenker
* Sitio oficial de los XXII Juegos Centroamericanos y del Caribe
Maria Strøm Nakstad

**Maria Strøm Nakstad** (født 17. desember 1991) er en norsk tidligere langrennsløper som representerte Byåsen Skiklub.

Hun debuterte i verdenscupen 20. desember 2014, og hennes beste individuelle plassering er 21.-plass i 10&nbsp;km fristil i debuten i Davos, og samme plassering i 7,5&nbsp;+&nbsp;7,5&nbsp;km skiathlon på Lillehammer 5. januar 2016. 

Hun vant to løp i Norgescupen i langrenn 2015/16, og endte på 16.-plass sammenlagt. I NM-sammenheng har hun en 8.-plass på 10 km fristil og en 10.-plass i 10+10 km skiathlon fra NM på ski 2015 som beste resultat. 

I april 2016 lan hun opp som langrennsløper.

## Meritter
### Verdenscupen i langrenn
;Sammenlagt 

### Continentalcup
;Enkeltseire

;Sammenlagt 

## Referanser


## Eksterne lenker
*
Seiling under Sentralamerikanske og karibiske leker 2014

**Seiling under Sentralamerikanske og karibiske leker 2014**. Seiling var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tolvte gangen som seiling var med i de sentralamerikanske og karibiske leker. Det ble konkurrert i åtte klasser, to for menn og to for kvinner og fire åpne klasser. Mexico ble beste nasjon med to gullmedaljer foran Puerto Rico som også vant to gull.

## Medaljer

## Eksterne lenker
* Sitio oficial de los XXII Juegos Centroamericanos y del Caribe
For en neve kjærlighet

***For en neve kjærlighet*** er en norsk novellefilm for barn som gikk på NRK i 1993. Den var Norges bidrag i en europeisk utveksling av novellefilmer for barn.

## Handling
Bestevennene Ola og Jon har skatter på et hemmelig sted. Hver lørdag deler guttene en kjærlighet på pinne. Så kommer en ny gutt til godtekiosken på hjørnet.

## Skuespillere
*Arne Haakenaasen Dahl
*Mikkel Are Olsen
*Erik de Torres Nergaard
*Maria Bonnevie

## Referanser


## Eksterne lenker
*
Jelsa oppvekstsenter

**Jelsa oppvekstsenter** ligger på Jelsa i Suldal kommune. Oppvekstsenteret består av barnehage og skole. Det er omkring 40 barn og ungdommer som går på oppvekstsenteret som har barnehageplass fra ett år til skolealder, og skoleundervisning fra 1. til 7. klasse. 8. til 10. klasse går på Sand skule.
## Referanser


## Eksterne lenker
* Offisielt nettsted.
Moderne femkamp under Sentralamerikanske og karibiske leker 2006

**Moderne femkamp under Sentralamerikanske og karibiske leker 2006**. Moderne femkamp var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var andre gangen som moderne femkamp var med i lekene. Det var individuelle- og lagkonkurranser for både menn og kvinner. Det var første gangen som kvinner deltok i moderne femkamp i de sentralamerikanske og karibiske leker. Mexico ble beste nasjon, de vant alle fire gullmedaljene.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Moderne femkamp side 365
USA-mesterskapet i 100 km landeveisløp 2015

**USA-mesterskapet i 100 km landeveisløp 2015** (*2015 USATF 100km Road Championships*) ble arrangert 11. april 2015, i Madison i Wisconsin i USA. 

## Resultater, herrer, åpen klasse



 

## Resultater, kvinner, åpen klasse



 

## Resultater, herrer, masters



 

## Resultater, kvinner, masters



 

## Referanser


## Eksterne lenker
* RunRace - MadCity 100K (Solo) USATF Championship (resultater)
Ut av mørket

:*For sangen til TIX, se [[Ut av mørket (sang)]], eller [[Fallen Angel]]*

***Ut av mørket*** er en svart-hvitt norsk dramafilm fra 1958 regissert av Arild Brinchmann. Arild Brinchmann og Kjell von Krogh bearbeidet Alex Brinchmanns manus for film. Filmen ble nominert til Gullbjørnen ved filmfestivalen i Berlin.

## Handling
Den flinke, men følsomme kontordamen Kari blir forfremmet til sjefens sekretær, men frykter at hun ikke skal klare det. Hun møter den talentfulle og fremadstrebende arkitekten Per Holm. De blir forelsket i hverandre og gifter seg fort. Samlivet preges av uheldige ytre omstendigheter. Deres husvære er en trang hybel. De har hvert sitt yrke, som den andre verken kjenner eller har forståelse for. Først og fremst kjenner de ikke tilstrekkelig til hverandre. Den forståelsen som skal bli grunnvollen for ekteskapet er borte. Den får ingen sjanse til å gro fram gjennom en rolig hverdagstilværelse. Per går til topps i en stor arkitektkonkurranse sammen med en kvinnelig kollega. Han blir oppslukt av samarbeidet med henne og forsømmer hustruen, som har en tung tid. Tilværelsen blir enda tyngre når hun blir gravid. Til slutt blir den altfor tung. Karis krefter strekker ikke til og hun blir syk.

## Rolleliste

## Referanser


## Eksterne lenker
* 
* ''Ut av mørket'' i Norsk filmografi
Rackets under Sentralamerikanske og karibiske leker 2002

**Rackets under Sentralamerikanske og karibiske leker 2002**. Rackets var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var fjerde gangen som rackets var med i de sentralamerikanske og karibiske leker. Det var seks turneringer; single, double og lag for både kvinner og menn. Mexico ble beste nasjon, de vant alle seks gullmedaljene.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Rackets side 373
Bala Türkvizyon 2015

**Bala Türkvizyon 2015**, eller **Bala Türkvizyon Şarkı Yarışması 2015**, var den første utgaven av . Konkurransen ble avholdt med en finale 15. desember 2015 i  i Maltepe-distriktet i Istanbul i Tyrkia. Konkurransen ble arrangert og produsert av den tyrkiske musikk-TV-kanalen Türk Müzik Birliği i samarbeid med TÜRKSOY. 

## Vinnere
Aserbajdsjans bidrag, «Cocukluk yillari»/«Uşaqlıq illəri», oppnådde flest poeng i konkurransen og ble erklært som vinnerbidraget. Melodien ble fremført av Əhməd Əmirli og den da fem år gamle Nuray Rəhman. Hennes unge alder var et brudd på reglementet for Bala Türkvizyon, som sier at deltakerne skal være mellom åtte og femten år. Noen dager etter finalen offentliggjorde den offisielle hjemmesiden for Tyrkvisjonens sangkonkurranse at bidraget hadde blitt diskvalifisert. Kort tid etter ble dette trukket tilbake, og Aserbajdsjans deltakere er de offisielle vinnerne av konkurransen.

Kasakhstans representant, Erkin Tursynkhan, og Kirgisistans representant, Aydin Nurdinov, som offisielt kom på henholdsvis andre- og fjerdeplass, mottok priser under tyrkvisjonskonkurransen 19. desember, hvor de også fremførte sine Bala Türkvizyon-bidrag i løpet av sendingen.

## Finaledeltakere og -resultater

## Poengfordelingsoversikt

## Jurymedlemmer
Fra hvert land var det et tilstedeværende jurymedlem.

* : Avni Qahili
* : İsa Məlik
*  Belarus: Güneş Cingöz (Abasava)
*  Georgia: Akif Novruzov
*  Iran: Məsud Barış
*  Kasakhstan: 
*  Kirgisistan: Kanat Kultaev
*  Kosovo: Reşit İsmet Küryezi
*  Makedonia: Sedat Azizoğlu
* : Petr Petkoviç
* :
* : Bülent Seyhan
*  Ukraina: Nadezhda Malenkova

## Se også
*Tyrkvisjonens sangkonkurranse 2015
*Eurovision Song Contest 2015 
*Junior Eurovision Song Contest 2015

## Referanser
Rottene (film fra 1955)

***Rottene*** (originaltittel: *Die Ratten*) er en vesttysk dramafilm fra 1955 regissert av Robert Siodmak, basert på Gerhart Hauptmanns teaterstykke av samme navn. Stykket hadde tidligere blitt filmatisert i Tyskland som stumfilmen *[[Rottene (1921)|Rottene]]* i 1921 med Emil Jannings og Lucie Höflich. Handlingen foregår i Berlin, under de allierte makters okkupasjon av byen etter andre verdenskrig.

Filmen ble vist under Filmfestivalen i Berlin i 1955, hvor den vant Gullbjørnen.

## Handling
Tidlig på 1950-tallet kommer Pauline Karka (spilt av Maria Schell) til Berlin. Hun er gravid, men sliter økonomisk. Hun møter Anna John (spilt av Heidemarie Hatheyer) som alltid har lengtet etter å bli mor, men hun har aldri klart å bli gravid. Paulines barn blir født, og de to kvinnene er enige om at Anna burde beholde den nyfødte som sin egen baby. Når Pauline skal flytte til Vest-Tyskland, ønsker hun se barnet sitt igjen for siste gang, men Anna nekter å gå med på dette.

Pauline får deretter panikk, og kidnapper ved en feiltakelse den dødssyke ungen til kvinnen i nabo-huset. I mellomtiden instruerer Anna broren sin Bruno (spilt av Curd Jürgens) om å kvitte seg med Pauline. Men Bruno snubler, og ved et uhell dreper han seg selv med sin egen kniv, før han rekker å finne Pauline.

## Skuespillere
* Maria Schell - Pauline Karka
* Curd Jürgens - Bruno Mechelke
* Heidemarie Hatheyer - Anna John
* Gustav Knuth - Karl John
* Ilse Steppat - Frau Knobbe
* Fritz Remond - Harro Hassenreuter
* Barbara Rost - Selma Knobbe

## Referanser


## Eksterne lenker
*
Maria Schell

**Maria Schell** (1926–2005) var en østerriksk-sveitsisk skuespiller.

Hennes far var en sveitsisk dramatiker og poet og hennes mor en østerriksk skuespiller. Familien flyttet til Sveits i 1938 etter at tyskerne inntok Østerrike.

Schell debuterte som 16-åring i de sveitsiske filmene *Steinbruch* og *Maturareise* i 1942. Hun ble berømt i 1954 da hun vant prisen som beste skuespillerinne i Cannes for sin rolle i filmen *[[Den siste broen]]* og i 1956 fikk hun utdelt en pris i filmfestivalen i Venezia for rollen som Gervaise i *Fallgruben*. Schell hadde en rolle i Luchino Viscontis *[[Hvite netter (1957)|Hvite netter]]* (1957) hvor hun spilte mot Marcello Mastroianni. En av hennes siste roller var som Stålmannens biologiske mor i *[[Superman (1978)|Superman]]* i 1978.

Schell var gift to ganger, med regissøren Horst Haechler og så med skuespilleren og regissøren Veit Reilin.

## Filmografi (utvalg)
* 1948: *Englen og basunen*
* 1951: *Filmen om filmen*
* 1951: *Dr. Holl, en leges kjærlighet*
* 1951: *Fienden hun elsket*
* 1952: *Den drømmende munn*
* 1953: *Så lenge jeg har deg*
* 1953: *Sakens kjerne*
* 1954: *[[Den siste broen]]*
* 1955: *[[Rottene (film fra 1955)|Rottene]]*
* 1956: *Fallgruben*
* 1957: *[[Hvite netter (1957)|Hvite netter]]*
* 1958: *Et liv*
* 1958: *Den fredløse*
* 1958: *[[Brødrene Karamazov (film fra 1958)|Brødrene Karamazov]]*
* 1958: *De hengtes tre*
* 1968: *99 kvinner*
* 1969: *Med fanden i hælene*
* 1974: *Varulv*
* 1978: *[[Superman (1978)|Superman]]*
* 1979: *Erobringen av Mars*
* 1982: *Albert Speer - Hitlers arkitekt*

## Referanser


## Eksterne lenker
* 
* 
* Obituary: Maria Schell (1926-2005)
* Photographs and literature
* Maria Schell Estate på Deutsches Filminstitut, Frankfurt am Main
Fartsgrenser i Slovakia

**Fartsgrenser i Slovakia** er 50 km/t innen tettbygd strøk og 90 km/t utenfor tettbygd strøk, med mindre noe annet er skiltet. 

På motorveier er fartsgrensen 130 km/t for personbiler og motorsykler, med mindre noe annet er skiltet, men redusert til 90 km/t forbi tettbebyggelse. For tyngre kjøretøy og visse andre spesielle grupper kjøretøy, gjelder ytterligere fartsbegrensninger utover dette.

## Referanser
Bjergsen

**Søren Bjerg** (født 21. februar 1996), bedre kjent som **Bjergsen**, er en dansk profesjonell *[[League of Legends]]*-spiller som spiller for 100 Thieves. Han har tidligere spilt for blant annet Team Liquid (2021–2022) og Team SoloMid (2014–2021). For SoloMid spilte han som «mid laner» i sju år, og var også en trener i et år under ''League of Legends'' Championship Series, toppnivået for *League of Legends*-e-sport.

Han skulle opprinnelig pensjonere seg i 2020, og var kjent som en av tidenes beste «mid»-spillere, da han gikk over til å være trener for Team SoloMid i stedet for å spille. Bjergsen var medeier i Team SoloMid. 

I 2021 Bjergsen at han ville fortsette å konkurrere som spiller i 2022, og signerte senere en avtale med Team Liquid som skulle vare til 2023. I november 2022 ble det kunngjort at Bjergsen skulle forlate Team Liquid, og det ble annonsert senere samme måned at han skulle bli en del av 100 Thieves.

## Referanser


## Eksterne lenker
* 
* Bjergsen på gamepedia.com
Kaare Kopperud

**Kaare André Kopperud** (født 14. oktober 1921, død 10. desember 2015) var en norsk diplomat. 

Kopperud startet sin karriere i utenrikstjenesten i 1946 ved det norske generalkonsulatet i Rotterdam. Han kom da fra Oslopolitiet der han hadde arbeidet som kontorist, etterforsker og kriminalkonstabel. Kopperuds karriere ble etter hvert preget av hans brede kompetanse på det sjøkonsulære området. I 1954 tiltrådte han som visekonsul ved konsulatet i Genova. Han var visekonsul i Rotterdam 1959-1962 og tjenestegjorde ved konsulatet i Genova 1966-1973, som konsul fra 1969. I 1975 ble han utnevnt til generalkonsul i Bilbao og fra 1979 var han opplæringsleder i Utenriksdepartementet. Hans siste post i norsk utenrikstjeneste var som generalkonsul i Rotterdam 1984-1989.

Kaare André Kopperud var Ridder av 1. klasse av St. Olavs Orden. I 1989 mottok han St. Hallvard-medaljen.

## Referanser


## Eksterne lenker
* Nekrolog i Aftenposten 14. desember 2015
* Nekrolog i Aftenposten 23. desember 2015
* Nekrolog i Aftenposten 29. desember 2015
*
Macadamia

**Macadamia-slekten** er en planteslekt fra Øst-Australia. Frøene fra noen av artene blir spist som makadamianøtter.
Slekten er kalt opp etter John Macadam, en australsk vitenskapsmann som var kollega av Ferdinand von Mueller, som først skildret slekten botanisk.

Slekten omfatter fire arter. Tidligere regnet en med flere arter som nå er blitt skilt ut til slekten *Lasjia.* To av disse vokser på Sulawesi i Indonesia og tre i Australia. Disse tre siste er fremdeles kjente som makadamiatre i dagligtale.

Macadamia-arter danner eviggrønne tre som kan nå høyder fra to til tolv meter. De har blomster med en lengde på 10–15&nbsp;mm som varierer i farge fra hvit til rosa til lilla.

## Eksterne lenker
*
NM i halvmaraton 2015

**Norgesmesterskapet i halvmaraton 2015** var en del av NM i friidrett 2015, og ble arrangert som en del av Oslo Maraton 18. september 2015. 

## Resultater, senior
### Herrer



 

### Kvinner



 

## Resultater, junior
### Herrer



 

### Kvinner



 

## Resultater, funksjonshemmede
### Herrer



 

### Kvinner



 

## Eksterne lenker
* Race Timer - ''Danske Bank Oslo Maraton 2015''
HD 121504 b

**HD 121504 b** er en eksoplanet som sannsynligvis er noe mindre massiv enn Jupiter. Selv om radialhastighet-metoden som ble brukt til å oppdage planeten bare kan måle minimum masse til legemet, er det usannsynlig at den sanne massen vil være mye høyere.

HD 121504 b går i bane rundt stjernen HD 121504 i en avstand på omtrent en tredjedel av jordens avstand fra solen, og den har en noe inklinert bane.

## Referanser




## Eksterne lenker
* 
*
HD 121504

**HD 121504** er en stjerne av 8. størrelsesklasse beliggende i stjernebildet Krepsen. Stjernen er en gul dverg (spektraltype G2V) og bemerkelsesverig lik vår egen sol, bare noe mer lyssterk slik som α Centauri. Stjerner ligger omtrent 140&nbsp;lysår unna oss, og kan derfor ikke sees med det blotte øye. Derimot kan man få øye på den om man benyter en kikkert eller et mindre teleskop.

Et annet legeme, betegnet som SAO 241323, har blitt foreslått som en del av systemet. Stjernen er imidlertid del av en optisk dobbeltstjerne og er i realiteten en hvit kjempestjerne beliggende tusener av lysår unna.

I 2000 kunngjorde Geneva Extrasolar Planet Search Team oppdagelsen av en eksoplanet i bane rundt stjernen.

## Referanser
Frihetens knyttneve

***Frihetens knyttneve*** (originaltittel: *Faustrecht der Freiheit*) er en tysk dramafilm fra 1975 regissert av Rainer Werner Fassbinder.

## Handling

Filmen omhandler en homofil arbeider ved navn Fox (Fassbinder) som forelsker seg i, og inngår et forhold med Eugen, sønnen til en rik forretningsmann.  Til å begynne med forsøker Eugen å lære opp Fox i gode middelklasseverdier som dannelse, å kle seg fint, og å respektere penger, men etter hvert begynner han å utnytte ham istedenfor.

## Medvirkende

* Rainer Werner Fassbinder  -  Fox
* Peter Chatel -   Eugen
* Karlheinz Böhm - Max
* Harry Baer – Philip
* Adrian Hovenvas  - Wolf Thiess, Eugens far
* Ulla Jacobsson - Eugens mor
* Christiane Maybach  - Hedwig
* Karl Scheydt  - Klaus
## Referanser


## Eksterne lenker
*
Carsten Vagn-Hansen

**Carsten Vagn-Hansen** (1938–2026) var en dansk lege som i Danmark er kjent som «Radiodoktoren».

Vagn-Hansen fullførte sine legestudier i 1965 og begynte å praktisere som allmennlege i 1970. Han var president for Det Internasjonale Selskap for Almen Medisin fra 1979 til 1982.

## Radio og TV
I årene 1985 til 1987 medvirket Vagn-Hansen i DR TV som TV-doktor. Han deltok også i perioden 1992 til 2005 i radioprogrammet *Spørg om sundhed* som ble sendt i Danmarks Radio. Her kunne lytterne sende inn spørsmål relatert til helse og fikk svar av legen. Programmet ble svært populært, noe som også medførte at Vagn-Hansen ble kalt Radiodoktoren. Etter at radioprogrammet ble tatt av luften ble han engasjert av TV4 i programmet *Sundhedskonsulenten*. Dette programmet gikk frem til 2009.

Etter å ha pensjonert seg fra radio og TV fortsatte Vagn-Hansen å tilby rådgiving for privatpersoner med helserelaterte spørsmål.

## Alternativ behandling
Til tross for Vagn-Hansens popularitet hos lytterne vakte det hos Danmarks Radio bekymring for hans forkjærlighet for alternativ behandling. Senere vakte han også oppmerksomhet for å ha advart mot bruk av cellegift i kreftbehandling og samtidig ment at naturlegemidler ga bedre overlevelse. Han skrev også forordet i den danske oversettelsen av boken *Cancer Is Not a Disease! — It’s A Survival Mechanism* av den tysk-amerikanske naturmedisineren Andreas Moritz. Han uttalte seg negativt til vaksiner og fremholdt at et sunt kosthold er bedre egnet til å bekjempe sykdommer enn vaksinasjon. Vagn-Hansen mener også at bruk av aspartam som søtningsstoff i lettbrus kan gi synsforstyrrelser og migrene.

Vagn-Hansen var fast skribent for det norske nettverksselskapet Eqology. Han anbefalte også produkter fra nettverksselskapet LifeWave. og magnetmadrasser fra selskapet VelloFlex.

## Priser
* 1988: Hippokratesmedaille für Verdienste um die Allgemeinmedizin 
* 1988: Pharmacia-prisen
* 1991: Dandy-prisen
* 1992: Sundhed for Alle-prisen
* 1999: Obbekjærs Jubilæumspris
* 2002: The International Nature Medicine Honorary Price
* 2011: Life Time Achievement (Helsam) 

## Bibliografi
* 2014: *Sådan bli'r du (måske) 100* (Forlaget Hovedland) ISBN 9788770705851

## Referanser


## Eksterne lenker
*
Berit Frøseth

**Berit Frøseth** (født 1. mai 1950 i Trondheim) er en norsk billedkunstner og forfatter fra Oslo bosatt i Järna i Sverige. Hun er utdannet ved Emerson College, Sussex i England, Universitetet i Oslo og ved Statens Håndverks- og Kunstindustriskole, grafikk og bokillustrasjonslinjen (1973–1979).

Berit Frøseth har innehatt flere stipend, deriblant Unge Kunstneres Samfunds arbeidstipend, Norske Billedkunsteres Materialsstipend og stipend fra Norske Grafikeres Fond. Norske Billedkunstneres Vederlagsfond 1992 og 1998, Fosenstipendiet, Greta Gerells Stiftelse, Sveriges Bildkonstnärsfond, Vidarstiftelsen, Staffan Gabrielssons Donationsfond.

## Innkjøp og utstillinger
Frøseth har illustrert bøker utgitt på norske forlag, vært innkjøpt av flere kunstforeninger og hatt flere separatutstillinger i Norge og Sverige. Hun har mellom annet blitt innkjøpt av Norsk kulturråd, Riksgalleriet (Norsk Samtidsmuseum), Norges Bank, Karolinska Institutet og Stockholms Stadsteater.

## Bøker
* Karl Schultz-Köln, en biografi - ArtLab Gnesta 2013
* Arne Klingborg, inspiratören, essä, Kosmos Förlag 2015
* Ett liv i konsten, Arne Klingborg och antroposofin, Lassbo förlag 2022

### Tidskrifter
* Balder, Forum för antroposofi, Cogito, Antroposofi i Norge

## Referanser


## Eksterne lenker
*
Kiyoteru Higuchi

**Kiyoteru Higuchi** (født 22. mars 1981) er en japansk taekwondoutøver.

Han representerte landet sitt under Sommer-OL 2000 i Sydney, der han ble nummer 11. 

## Referanser


## Eksterne lenker
*
Norsk høvleriarbeiderforbund

**Norsk høvleriarbeiderforbund** var en fagforening stiftet 1. september 1911 under navnet Norsk sag-, tomt- og høvleriarbeiderforbund. Norsk høvleriarbeiderforbund fra 1925. Gikk inn i Norsk bygningsindustriarbeiderforbund i 1949.

## Formenn
*1945&ndash;1949 John Wivegh

## Kilder
**Arbeiderhistorie 1999*. Årbok for Arbeiderbevegelsens Arkiv og Bibliotek. Oslo 1999. ISBN 82-90759-16-9
*Harald Berntsen: *Hvem bygde landet - for hvem? Norsk Bygningsarbeiderforbund fra gjenreisning til krise 1945-1988*. Oslo 1993. ISBN 82-993025-2-8